भारत से परमाणु मुद्दे पर बातचीत को चीन तैयार नहीं : सरन  
भारत के पूर्व विदेश सचिव श्याम सरन का कहना है कि चीन परमाणु मुद्दे पर नई दिल्ली के साथ बातचीत को तैयार नहीं है।
भारत के पूर्व विदेश सचिव श्याम सरन का कहना है कि चीन परमाणु मुद्दे पर नई दिल्ली के साथ बातचीत को तैयार नहीं है।  सिंगापुर के दक्षिण एशियाई संस्थान में एक व्याख्यान के दौरान सरन ने शुक्रवार को कहा, चीन का रुख यही रहा है कि संयुक्त राष्ट्र सुरक्षा परिषद के मुताबिक भारत एक परमाणु संपन्न राष्ट्र नहीं है। उसका कहना है कि इसके लिए भारत को पहले परमाणु अप्रसार संधि पर दस्तखत करने पड़ेंगे। बीजिंग में राजदूत रह चुके सरन ने कहा कि परमाणु मुद्दे पर चीन-नई दिल्ली के साथ बातचीत को तैयार नहीं है, हालांकि इसके लिए गंभीर प्रयास किये गये हैं। उन्होंने कहा, शंघाई वार्ता के दौरान भारत और पाकिस्तान ने परमाणु मुद्दे पर बात की, जबकि चीनी अधिकारियों ने चुप्पी साधे रखी। सरन ने कहा कि पूरे एशिया में रक्षा पर भारी-भरकम राशि खर्च की जा रही है और सभी देशों का जोर समुद्री सुरक्षा को लेकर है।